tomron87/hebrew-wikipedia-sentences-corpus huggingface dataset:
קריירת הדוגמנות של דה-ויטו החלה בגיל 15, כשהחלה להופיע בפרסומות, שאותה תיארה כתחנת דרך להגיע לתפקידי טלוויזיה וקולנוע.
היא הוחתמה בסוכנות הדוגמנות "Ford and Avenue One", אך בגיל 18, היא הבינה כי עתידה לא בתחום הדוגמנות ובחרה להמשיך בקריירה במשחק.
דה ויטו הופיע במספר מגזינים שונים של אופנה כמו מגזין קלישאה, מיאמי ליווינג, בלו, CVLUX ,Most Magazine, מגזין קרוקס ואובסקורה.
כשהיא נאמנה לאהבתה למוזיקה, ניגנה בכינור באלבום Ray Ray של הזמר רפאל סעדיק משנת 2004, וכן באלבום In Your Dreams של סטיבי ניקס משנת 2011.
בשנת 2003 הופיעה בבכורה בסדרות הטלוויזיה "דוסון קריק" ו"סקראבס".
ב-2004 הופיעה בשלושה פרקים מתוך קומדיית המצבים לנוער "דרייק וג'וש" בניקלודיאון.
בשנת 2005 הופיעה בסרט הקצר "Starcrossed", בתפקיד משני.
באותה שנה החלה לככב בתפקיד הראשי בסדרת הדרמה של רשת ABC Family "אנשים יפים" כקארן קאר, בתה של לין (דפני זוניגה).
ב-2006 שבה הסדרה לעונה שנייה.
בשנת 2006 הופיעה בסרט האימה "אני תמיד אדע מה עשית בקיץ האחרון", השלישי בזיכיון אני יודע מה עשית בקיץ האחרון.
ב-2007 הופיעה בסרט הקומדיה "Heber Holiday".
בשנת 2008 הופיעה בסרט האימה "הרוצח של הסרט".
בין היתר הופיעה דה ויטו בתוכניות טלוויזיה כגון: "מלך השכונה", "CSI: מיאמי", "מגרש ביתי", "ג'ק ובובי" ו"קאסל".
ב-2010 החלה להופיע בסדרת דרמת המסתורין לנוער "שקרניות קטנות" ברשת Freeform, בדמותה של מליסה הייסטינגס, אחותה הגדולה של ספנסר (טרויאן בליסאריו).
את דמות זו גילמה לכל אורך הסדרה, כאשר בעונות 1–3 דמותה נחשבה משנית ולאחר מכן הופיעה כדמות אורחת בשאר העונות.
בשנת 2011 שיחקה את דמותה של נינה בסרט האימה העל-טבעי "ראיות" בכיכובם של אנתוני הופקינס ואליס בראגה.
בשנת 2012 החלה לשחק לצד בעלה דאז, פול ווסלי, בעונה השלישית של סדרת הדרמה והפנטזיה של רשת The CW, "יומני הערפד" כד"ר מרדית' פאל, שמוקסמת מאלאריק זלצמן (מת'יו דייוויס), כאשר היא מבחינה באיזו מהירות הוא מתאושש מהפציעה.
דה ויטו שבה לגלם דמות זו גם בעונה הרביעית.
באותה שנה גילמה את מרגו בסרט הדרמה-קומי "Cheesecake Casserole", שיצא לאקרנים ב-3 ביולי 2012. בנובמבר 2012 לוהקה לעונתה השביעית של סדרת הדרמה "נשות קבע", כמגי האל, אם לשניים וחיילת לשעבר שעוברת עם משפחה לפורט מארשל .
הסדרה עלתה ב-10 בספטמבר 2013, וכבר ב-24 בספטמבר רשת הטלוויזיה Lifetime הודיעה על ביטול התכנית.
בשנת 2014 שיחקה בסרט הטלוויזיה של ערוץ הולמרק "Best Christmas Party Ever", כדמות הראשית של ג'ני סטנטון.
עוד באותה השנה התארחה בסדרות הטלוויזיה "CSI" ו"מטרידן".
בנובמבר 2015 החלה לככב בסדרת הדרמה הרפואית של רשת NBC "שיקגו MED", כרופאת הילדים ד"ר נטלי מנינג.
היא הופיעה גם כד"ר נטלי מנינג בסדרות אחרות של זיכיון שיקגו, ביניהם שיקגו PD ושיקגו FIRE.
בשנת 2018 היא גילמה את אנג'י במותחן הפסיכולוגי "The Hoaxing", סרט קצר שלקחה חלק גם בהפקתו.
בשנת 2019 היא הפיקה סרט תיעודי, "Saving Daisy", אשר עוקב אחר מסע הריפוי של דייזי קולמן לאחר שעברה טראומה והובחנה עם הפרעת דחק פוסט-טראומטית.
בשנה זו, היא כיכבה בסרט הטלוויזיה של ערוץ הולמרק "לכתוב לפני חג המולד" לצידו של צ'אד מייקל מאריי.
הסרט מתרכז סביב ג'סיקה, ששולחת כרטיסי חג מולד לחמישה אנשים שהשפיעו על חייה.
בשנת 2020 היא גילמה את קתי בסרט המותחן "Divertimento" לצד קלאן לוץ.
בשנת 2007 הכירה את השחקן פול וסלי על סט הסרט "Killer Movie" .
באפריל 2011 התחתנה דה ויטו עם וסלי.
בשנת 2014 התחילה לצאת עם השחקן ריק גלסמן.
היא יצאה עם הרקדן הרוסי-אמריקאי ארטיום צ'יגבינצב מ-2016 עד 2017, ולאחר מכן יצאה עם השחקן ג'סי לי סופר מאוגוסט 2018 עד מאי 2019. דה-ויטו אישרה את מערכת היחסים שלה עם השחקן ויל אסטס באוקטובר 2020.
החל ממאי 2021, דה-ויטו הייתה במערכת יחסים עם מנהל קבוצת שיקגו קאבס דייוויד רוס ובדצמבר 2023 הזוג נפרדו.
בספטמבר 2023, היא התארסה לבמאי ג'ארד לפיין.
הזוג התחתן ב-14 בספטמבר 2024 בפולמן, מישיגן.
דוויטו ילדה את בתם הראשונה, בת בשם לייל-ג'וזפין ב-21 בנובמבר 2024.
בבעלותה חווה בגודל 7.2 דונם במישיגן.
במאי 2022, חשפה דוויטו שהיא עברה הפלה בגיל 21, ואמרה, "רק התחלתי להרוויח כסף אבל עם מיסים ודמי סוכן ודמי מנהל, אתה לא באמת לוקח הביתה כל כך הרבה, ולא היה לי את הכספים כדיי לעשות את זה.
גרתי בבית בלוס אנג'לס עם עוד שלושה שותפים לדירה, מאוד מפוחדת, מאוד מבולבלת, אז עשיתי את ההחלטה שהייתה הכי טובה לי".
+שנהסרטתפקידהערות2006אני תמיד אדע מה עשית בקיץ האחרוןזואי וורנר2007Heber Holidayסיירה יאנג2008Killer Movieפיבי הילדיילGreen Flashמיה פונצ'סקה2011הפולחןנינה2012Cheesecake Casseroleמרגו2013Evidenceלין הודפלאט2016Stevie Dדריה לורנטיס2021Coldאשליגם מפיקה בפועלTBASkellyאמאAmy Makes Threeקרלה פורסט
תפקיד אורח (עונה 7); 120 פרקים2019-2016שיקגו PD7 פרקים2020-2017שיקגו FIRE4 פרקים2019Write Before Christmasג'סיקה ווינטרופ'סרט טלוויזיה של הולמרק2021The Christmas Promiseניקול גרהאםסרט טלוויזיה של הולמרק2022Rip In Timeשרה מייג'ורססרט טלוויזיה של הולמרק
טורטייה (בספרדית: Tortilla) היא סוג של לחם עגול, דק ושטוח.
בצק הטורטיות עשוי תירס או קמח חיטה דקיק ואינו מכיל שמרים.
מקורה של הטורטייה במקסיקו ומרכז אמריקה, והיא נפוצה כיום גם בארצות הברית ובקנדה.
זהו מאכל מסורתי גם בקרב אינדיאנים מדרום-מערב ארצות הברית.
טורטיות נאפו במקסיקו עוד בטרם הגעת האירופאים לאמריקה, אך השם "טורטייה" ניתן להן על ידי הספרדים, בשל דמיונן לחביתות הטורטייה הספרדיות.
מקור השם "טורטייה" עצמו ב"טורטה" (torta), עוגה עגולה פשוטה.
מספר מאכלים מקסיקניים מבוססים על טורטייה עם מילוי, ולעיתים שלב נוסף של אפייה או טיגון, ביניהם: בוריטו, טאקו, אנצ'ילדה, קסדייה וטוסטדה.
באזורים שונים בספרד קיים לחם דומה.
באזור הבסקי של ספרד הוא מכונה "טלו" (talo), בצפון ספרד, למשל באסטוריאס, הוא מכונה "פריקסואלוס" (frixuelos) ובגליסיה - "פיואס" (filloas).
טורטייה שימשה כפריט מזון ברבות ממשימות מעבורות החלל של נאס"א מאז 1985, בשל יתרונותיה כמזון מתאים בתנאי אי כבידה ובהיותה לחם חסר פירורים, העלולים לפגוע במִכשור עדין.
טורטיות מתירס הוכנו עוד בתקופה הקדם-קולומביאנית.
קליפת גרעיני התירס הוסרה באמצעות בישולם במי סיד (תמיסה של בסיס הסידן - calcium hydroxide) ושטיפתם.
תהליך זה מכונה "ניקסטמליזציה" (nixtamalization).
הגרעינים נגרסו ונלושו לבצק, המכונה "מסה ניקסטמלרה" (masa nixtamalera).
"מסה" הוא כל בצק המבוסס על גרעינים מרוסקים ולא על קמח; המילה "ניקסטמלרה" מתייחסת לתהליך הניקסטמליזציה שעברו הגרעינים.
אם מייבשים את הבצק וטוחנים אותו לאבקה, מתקבל קמח המכונה "מסה הרינה" (Masa harina).
את הבצק מסה ניקסטמלרה שיטחו לעיגולים דקים.
עיגולי הבצק נאפו על גבי קומל לוהט - במקור היה זה משטח טרקוטה, כיום משתמשים ביריעת מתכת (בדומה לסאג' הערבי).
להשריית התירס במים חשיבות תזונתית, כיוון שהיא גורמת לשחרור ויטמין B3 והחומצה האמינית החיונית, טריפטופן.
התירס הובא מ"העולם החדש" לאירופה, אסיה ואפריקה, ללא מודעות לחיוניותו של שלב זה בהכנת מאכלים המבוססים על תירס.
באזורים בהם התזונה התבססה על קמח תירס (כמו ספרד, צפון איטליה ודרום ארצות הברית) רבים חלו בשל כך בפלגרה.
במקסיקו, בליז, אל סלוודור, גואטמלה, הונדורס ומדינות לטינו אמריקה אחרות עדיין מכינים טורטייה בהכנה ידנית.
את טורטיות התירס נהוג להגיש חמות; כשהן מתקררות, יש להן מרקם של גומי.
נשים הכינו את הטורטיות באמצעות "מַנוֹ" (mano) - מערוך אבן ומֵטַטֶה (metate) - משטח אבן מעט קעור בשוליו (כדי שהתירס לא ייפול ממנו).
טורטיות חיטה פותחו באזורי ספרד החדשה לאחר שהחיטה הובאה לשם מספרד.
הבצק מבוסס מים וללא עלים, והוא נילוש ונאפה כמו טורטיות תירס.
טורטיות אלו דומות ללחמים ללא שמרים האופייניים לארצות ערב, המזרח התיכון ודרום אסיה, אם כי הן דקות יותר וקוטרן קטן יותר.
לחם דומה בסין הוא "לאובינג" וגם לחם רוטי ההודי דומה לטורטיית קמח.
קוטרן של הטורטיות נע בין 6 ל-30 סנטימטר באזורים שונים ובהתאם למאכלים שונים שהן משמשות עבורם.
בייצור מסחרי ובחלק מהמסעדות הגדולות צרים את הטורטיות באמצעות מכונה, המכינה את הטורטיות מהבצק.
אם הטורטייה עשויה מקמח תירס אז ברכתה "שהכול" וברכה אחרונה "בורא נפשות", אך אם היא עשויה מקמח חיטה יש מחלוקת מה ברכתה.
יש פוסקים שברכתה מזונות, אך יש אומרים שמאחר ויש לה תואר לחם, ברכתה המוציא.
כדי לצאת ידי חובה מספק, עדיף לאוכלה בתוך סעודה, ויש אומרים שמספיק לקבוע על זה סעודה (ואין צורך לאכול כמות של קביעת סעודה), ואז יברך המוציא לכל הדעות.
טוֹרִיאִי (יפנית 鳥居) הוא שער מסורתי יפני הנמצא בכניסה למקדשי שינטו, לעיתים גם במקדשים בודהיסטים.
לטוריאי שני עמודים ניצבים הנושאים שתי קורות אופקיות, ופעמים רבות הוא צבוע בוורמיליון (אדום-כתום).
באופן מסורתי עשוי הטוריאי מעץ או מאבן, אם כי בשנים האחרונות החלו להופיע שערים עשויים פלדה או פלדת אל-חלד.
הטוריאי מסמל את החיץ שבין המקדש הקדוש לחוץ שאינו קדוש, ומאמינים תורמים טוריאי כאות תודה על הצלחתם.
על טוריאי מופיע פעמים רבות לוח ועליו כיתוב כלשהו.
מקור השם אינו ידוע, ואחת הסברות היא שהשערים הוקמו כמקום מנוחה לציפורים, הנחשבות בשינטו לשליחותיהם של האלים.
ראיה לסברה זו מצויה בפירוק המצרף 鳥 (טוֹרי – "ציפור") ו-居 (אִי – "מקום").
תאוריה אחרת כי המילה באה מהפועל 通り入る (טוֹרִי-אִירוּ – "לעבור דרך ולהיכנס").
ויקטוריה דייבי "טורי" ספלינג היא שחקנית יהודיה-אמריקאית.
ספלינג ידועה בעיקר מתפקידה כדונה מרטין בסדרת הנעורים בוורלי הילס 90210, אותה הפיק אביה אהרון ספלינג.
ספלינג נולדה בלוס אנג'לס, קליפורניה, לקנדי ואהרון ספלינג, שניהם יהודים.
אחיה רנדי ספלינג גם כן שחקן, ואף שיחק בבוורלי הילס 90210 במספר פרקים.
ספלינג הייתה נשואה לשחקן דין מקדרמוט ולהם חמישה ילדים.
בשנת 2023, לאחר 17 שנות נישואים, הודיעו בני הזוג על פרידה.
לאחר השתתפות בתפקידים טלוויזיוניים קטנים, פריצתה של ספלינג כשחקנית הייתה בשנת 1990, בתפקיד דונה מרטין בסדרת הנעורים "בוורלי הילס 90210", בהפקתו של אביה.
תפקיד זה הפך אותה לידוענית.
בשנים 2008–2009 חזרה ספלינג לתפקיד דונה מרטין בשני פרקים בסדרת הטלוויזיה 90210, המבוססת על הסדרה "בוורלי הילס 90210".
בשנת 2019 השתתפה בסדרה בוורלי הילס 90210.
מאז 2006 מככבים טורי ספלינג ובן זוגה דין מקדרמוט בתוכנית מציאות המבוססת על חייהם.
ב-2009 פרסמה ספלינג ספר אוטוביוגרפי.
שמו, "sTORI Telling", הוא משחק מילים על שמה.
הספר הגיע למקום הראשון ברשימת רבי-המכר של הניו יורק טיימס.
היא ואנה סורוקין היו למודחות הראשונות של העונה.
+סרטי קולנועשנהשם הסרטדמותהערות1989Troop Beverly Hillsג'יימי1997בית ללא חוקיםלסלי1997צעקה 2סידני פרסקוט1999Trickקתרין2000Perpetrators of the Crimeלוסי2001מת לצעוק 2אלכס מנדיי2002Naked Movieאייריס פיטלאק2003סול גודתמיקומדיה רומנטית200450 Ways to Leave Your Loverסטפני2007קת'ולהוסוזן2007נשק את הכלהאלכס גולסקיקומדיה רומנטית2016Izzie's Way Homeאפרילמדבבת
+סדרות טלוויזיהשנהשם הסדרהדמותהערות1990–2000בוורלי הילס 90210דונה מרטיןשחקנית ראשית1992מלרוז פלייסדונה מרטיןשחקנית אורחת2004The Helpמולישחקנית משנית2008–200990210דונה מרטיןשחקנית אורחת2011ג'ייק והפיראטים מארץ לעולם לאמדבבת2014Mystery Girlsהולי המילטוןסיטקום
שחקנית ראשית2019בוורלי הילס 90210דונה מרטיןמפיקה שותפה2024רוקדים עם כוכביםמתחרה
שנהפרסקטגוריהעבור1988Young Artist Awardהשחקנית הצעירה הטובה ביותר: תפקיד אורחת בסדרת דרמהHotel1991השחקנית הצעירה הטובה ביותר: תפקיד אורחת בסדרת טלוויזיההצלצול הגואל1991השחקנית הצעירה הטובה ביותר: תפקיד משני בסדרת טלוויזיהבוורלי הילס 902101992השחקנית הצעירה הטובה ביותר: תפקיד ראשי משותף בסדרת טלוויזיה1992השחקנית הצעירה הטובה ביותר: תפקיד משני בסדרת טלוויזיה2000פרס סטלייטשחקנית המשנה הטובה ביותר בסרט קומדיה או מחזמרTrick
טוּרַיִם (שם מדעי: Diplotaxis) הם סוג צמחים עשבוניים חד-שנתיים או רב-שנתיים במשפחת המצליבים, הכולל 38 מינים, מהם 6 מינים בארץ ישראל.
חלקם מאכלסים בתי גידול בחבל הים-תיכוני ואחרים בחבל המדברי.
סוג זה מתאפיין בסידור הזרעים שלו בהלקט המאורך, כך שבכל מגורה שני טורי זרעים.
יש המייחסים בטעות את המין המסחרי אורוגולה (Arugula, Rocket, Rucola, Rugula), המוכר גם בשם "רוּקוֹלָה", לטוריים צרי-עלים (Diplotaxis tenuifolia), בעוד שבפועל מדובר בבן-חרדל מצוי (Eruca sativa).
תחום תפוצתו הטבעי של הסוג משתרע בצפון אפריקה, באירופה ובאזור אגן הים התיכון, ומשם ממשיך למזרח התיכון ועד להימלאיה.
מקצת ממיני סוג זה הרחיבו את תפוצתם הטבעית בעקבות האדם והפכו למינים פולשים באזורים שונים ברחבי העולם.
בצפון אמריקה התפשט טוריים לרחבי ארצות הברית וקנדה, בעיקר באזורים ממוזגים ויבשתיים.
באמריקה הדרומית הוא התבסס באזורים מגוונים, מהצפון ועד דרום היבשת, כולל אזורים הרריים.
באירופה חרג מתחום תפוצתו המקורי והתפשט לצפון ומזרח היבשת.
באסיה דווחו אוכלוסיות במזרח היבשת, ובהן ביפן, קוריאה, מנצ'וריה, קזחסטן ואזורים ברוסיה.
באפריקה הוא נפוץ בעיקר בדרום היבשת ובאיים סמוכים, ואילו באוקיאניה נצפה בניו זילנד, קלדוניה החדשה ובאזורים שונים באוסטרליה, כולל ניו סאות' ויילס, דרום אוסטרליה, טסמניה, ויקטוריה ומערב אוסטרליה.
כמו כן, הוא התבסס באיים האטלנטיים והקריביים, כולל מדיירה, האיים האזוריים ואיים במפרץ גינאה.
הסוג טוריים חולק מאפיינים מורפולוגיים רבים עם משפחת המצליבים (Brassicaceae).
רובם חד-שנתיים ומיעוטם רב-שנתיים, בעלי עלים מסורגים, חסרי לוואים, שלרוב מחולקים או משוננים ובעלי טעם חרדלי אופייני.
התפרחת היא אשכול חסר חפים, והפרחים הם לרוב גדולים ונאים לעין האדם.
צבע הפרח משתנה ממין למין – לדוגמה, צהוב, לבן וורוד הם צבעים השכיחים במיני הסוג הזה.
הפרחים נכונים (בעלי סימטריה רדיאלית), דו-מיניים.
הכותרת כוללת ארבעה עלי כותרת מפורדים, שטרפם רחב והופך בפתאומיות לציפורן קצרה.
בפרחים שישה אבקנים, מהם ארבעה ארוכים ושניים קצרים, תכונה אופיינית למשפחה.
הפרי הוא תרמיל מוארך, פחוס מהצדדים, הנפתח בהבשלה באמצעות שתי קשוות.
בראש התרמיל יש מבנה דמוי מקור שבו אין זרעים, בניגוד לשאר גוף התרמיל.
הפרי מחולק לשני מגורות, ובכל מגורה הזרעים ערוכים בזוג טורים מקבילים - תכונה שממנה נגזר שם הסוג בעברית וכמו כן גם שמו הלטיני.
במיני המשפחה ישנם חומרים כימיים גליקוזינולטים (אלקלואידים) הנמצאים בתאים מיוחדים (תאי מירוזין) אשר הופכים לשמני חרדל בבואם במגע עם האוויר.
עשבים חד-שנתיים דו-שנתיים או רב-שנתיים, גבוהים יחסית (10 ס"מ עד 40 ס"מ), שעירים בשערות פשוטות, מכוסים זיפים (למשל, טוריים זיפניים) או מקריחים (למשל, טוריים צרי-עלים, טוריים קטנים).
העלים מסורגים, חסרי לוואים, דמויי כינור, מחולקים-מנוצים או שסועים, לעיתים משוננים או תמימים.
העלים או האונות אינם נימיים.
והם בעלי טעם חרדל המאפיין את כלל משפחת המצליבים.
התפרחת אשכול, על פי רוב חסרת חפים.
הפרחים נכונים (העטיף בעל סימטריה רדיאלית), על פי רוב דו-מיניים.
הפרחים גדולים יחסית ובולטים על פי רוב, צבעי הפרחים השכיחים בישראל הם צהוב, ורוד ולבן.
הגביע בעל 4 עלי גביע, זקופים או מפושקים, שווים או 2 מהם מוארכים ודמויי שק בבסיסם.
ערוכים בשני דורים, לסירוגין בין עלי הכותרת.
הכותרת בעלת 4 עלי כותרת מפורדים, כל אחד בעל טרף וציפורן קצרה, טרפם מורחב ונעשה צר לציפורן באופן פתאומי.
עלי הכותרת ללא עורקים בולטים בצבעם.
צבע עלי הכותרת צהוב (טוריים צרי-עלים, טוריים קטנים, טוריים זיפניים, טוריים שעירים) או לבן (טוריים מצויים) או סגול או לילך (טוריים מדבריים).
האבקנים מופרדים, מספרם 6, מהם 4 ארוכים, מהווים את הדור הפנימי ו-2 קצרים יותר המהווים את הדור החיצוני.
הצופנים 4, (בלוטות המפרישות צוף) הם צופני מצעית טבעתיים, הם מצויים על פני המצעית בין בסיסי האבקנים.
הם ניכרים בצבעם הכהה ודומים לבלוטות צהובות שצורתן ומספרן שונים אצל סוגים שונים.
מספר הצופנים בטוריים הם 4, מהם שני האמצעים גדולים וגלילים והצדדים קטנים יותר ודמוי כרית.
השחלה עילית, בת 2 עלי שחלה מאוחים, עמוד השחלה אחד מפותח או חסר.
הצלקת שלמה או בעלת 2 אונות ברורות.
השליות דופניות, 12 עד 276 ביציות בכל שחלה על פי רוב 20 עד 36 ביציות.
המחיצה המדומה העוברת משליה אחת לרעותה חוצה את השחלה לשתי מגורות.
הפרי הוא תרמיל גלילי מאורך דמוי סרגל, ישר או דמוי חרוט, כאשר אורכו עולה על 10 מ"מ ואורכו לפחות פי 3 מרוחבו ורוחבו אינו עולה על עוביו.
הפרי בעל מחיצה ברורה, פחוס מהצדדים, נפתח בהבשלה באמצעות 2 קשוות הנפתחות לכל אורכן, בראשו מקור קצר חסר זרעים.
הזרעים ערוכים ב-2 טורים בכל מגורה.
הפרי הבשל משולשל כלפי מטה (מדבריים) או מפושק (ניצב לגבעול) או זקוף (נוטים כלפי מעלה).
עוקצי הפירות קצרים הרבה מגוף הפרי.
העובר כפוף לרוב, השורשון בחלקו האחד של הזרע, ואילו הפסיגים בחלקו האחר.
קליפת הזרע מכילה מוּצִילַגִים (רירים) התופחים עם הרטבת הזרעים.
בישראל ובסביבתה גדלים שישה מיני טוריים, שכל אחד מהם מתאפיין בצבעי פרחים ובסביבת גידול שונה.
טוריים שעירים – צמח עשבוני חד-שנתי, שעיר, אנדמי ונדיר, נפוץ בערבות אדום ומואב בירדן.
טוריים צרי-עלים – פליט תרבות בעל פרחים צהובים, גדל בירושלים, אך לא רק.
מבין ארבעת המינים הנותרים, שניים הם מדבריים ושניים ים-תיכוניים, כאשר בכל זוג יש מין עם פרחים צהובים ומין עם פרחים בגוונים לבנים, סגולים או לילכיים:
טוריים זיפניים – פרחיהם צהובים.
טוריים מדבריים – פרחיהם סגולים או לילכיים.
טוריים קטנים – פרחיהם צהובים.
טוריים מצויים – פרחיהם לבנים.
טוּרַיִם זִיפָנִיִּים (שם מדעי: Diplotaxis harra) הם צמחים חד-שנתי או רב-שנתי מדברי נפוץ, זקוף וזיפני מאוד, שפרחיו צהובים וגובהו מגיע ל-25 עד 45 ס"מ.
צמח זה הוא אחד הצמחים הנפוצים ביותר במדבר, הוא נפוץ בכל בתי הגידול במדבר הקיצוני, ובמיוחד באתרים צחיחים שמשקעיהם פחות מ-70 מ"מ בשנה.
הוא גדל במפוזר, אחד אחד ורק בצדי דרכים הוא גדל בכתמים צפופים.
שיא הפריחה בין חודש מרץ לתחילת מאי, ובתנאי לחות טובה הפריחה נמשכת לתוך הקיץ ובתנאי טמפרטורה גבוהים בערבה ובאזור ים המלח הפריחה מקדימה לחודש פברואר ואף יותר.
הוא גדל בישראל במדרונות ובמישורים סלעיים וערוצים בכל הנגב, בעמק הירדן התחתון, בערבה, במדבר יהודה ובמדבריות עבר הירדן.
העלים ובסיס הגבעול מכוסים שערות זיפניות לבנות, מפושקות, בלתי נעימות למגע (מכאן שם המין), לעיתים רחוקות מקריחים.
בהיפצעם הם מדיפים ריח צנון חריף ביותר שמדיפים שמני חרדל הנוצרים במגע עם האוויר של חומרים כימיים גליקוזינולטים (אלקלואידים) הנמצאים בתאים מיוחדים (תאי מירוזין).
מקובל, כי שמו הלטיני של המין מקורו במשלחת מחקר שהטרידה מקומיים בשאלות אודות שמותיהם של צמחי בר שונים, ואלה כינו את הצמח המדובר כ'חרא' (خرئ, צואה).
תורם לדבר הריח שנידף מחלקי הצמח השונים, אשר נחשב בעיני רבים ללא נעים.
העלים מסורגים, בשרניים במקצת, מרוכזים רובם בבסיס הצמח, צורתם דמויי ביצה והם שלמים או בעלי אונות.
הפרחים צהובים, משנים את צבעם לצהוב חיוור עם הזמן (לעיתים רחוקות עושה הצמח פרחים סגולים או ורודים), אורכם 10 עד 18 מ"מ.
הם ערוכים בקצות הגבעולים ורובם חונטים פרי, כך שהגבעול מתחת לתפרחת מלא בתרמילים.
הפירות הם התרמילים מוארכים, פחוסים, משולשלים כלפי מטה ואורכם 2.5 עד 4.5 ס"מ.
טוּרַיִם מִדְבָּרִיִּים (Diplotaxis acris) הם צמח עשבוני חד-שנתי הנפוץ בחבלים המדבריים של הארץ.
לאחר ירידת כמות גשם משמעותית, המדבר נצבע במשטחי פריחה ורודים-סגולים של מין זה.
טוריים מדבריים הם צמחים חד-שנתיים מדבריים, נפוצים, אוהבי חום, זקופים וקירחים לחלוטין, שפרחיהם בצבע סגול או ורוד עז וגובהם מגיע ל-25 עד 45 ס"מ.
צמח זה הוא אחד הצמחים הנפוצים ביותר במדבר, הוא נפוץ בכל אזורי המדבר הקיצוני, ובמיוחד באתרים צחיחים שמשקעיהם פחות מ-100 מ"מ בשנה.
בשנים שחונות הוא גדל בפרטים בודדים, בשנים גשומות נובטים פרטים רבים הצובעים בעת פריחה את המדרונות במדבר ותפרחתו בולטת למרחקים.
הפריחה מסוף דצמבר עד אמצע אפריל ושיאה בין פברואר למרץ.
הוא גדל בישראל במדרונות ובמישורים סלעיים, ערוצים צדי דרכים ושטחים חקלאיים מוזנחים.
הוא פזור בחלק הצפוני של אזור ים המלח, נפוץ בחלקו הדרומי ולאורך הערבה עד הנגב המזרחי ואילת.
היות שהוא צמח אוהב חום הוא נדיר בנגב הצפוני ולא נמצא בהר הנגב.
הגבעולים זקופים ומסועפים בחלקם התחתון.
הגבעולים והעלים קירחים, מעט בשרניים, מכוסים בשכבת שעווה המקטינה את איבוד המים מהצמח.
העלים התחתונים שמרוכזים בבסיס הצמח גדולים, תמימים או בעלי אונות או משוננים גסות, דמויי ביצה רחבה, אורכם 3 עד 10 ס"מ, וגונם ירוק עז חי מכחיל.
עלי הגבעול מסורגים ומעטים, קצרים וצרים יותר, כמעט יושבים ומשוננים.
העלים בהיפצעם מדיפים ריח צנון חריף ביותר שמקורם בשמני חרדל הנוצרים במגע עם האוויר.
הפרחים בגוון סגול בהיר, ורוד עד כמעט לבן, אורכם 2 ס"מ.
עמוד השחלה קצר מ-2 מ"מ.
הפירות הם תרמילים מוארכים, פחוסים, זקופים ואורכם 3 עד 6 ס"מ ונפתחים מבסיסיהם.
אורך המקור של הפרי קטן מרוחב הפרי.
בהיפצע התרמיל הוא מפיץ ריח צנון חריף, שמקורו בשמני חרדל.
טוּרַיִם מְצוּיִים (שם מדעי: Diplotaxis erucoides) הם צמחים חד-שנתיים או דו-שנתיים ממשפחת המצליבים, הנפוצים באזור הים תיכוני.
צמח זה זקוף, מסתעף בעיקר מבסיסו וגובהו 15 עד 50 ס"מ, תפרחתו שופעת ופרחיו קטנים (5 עד 8 מ"מ), בצבע לבן ולעיתים רחוקות ורדרד.
הפרח כולל 4 עלי גביע, 4 עלי כותרת שאינם קרומיים, ו-6 אבקנים (4 ארוכים ו-2 קצרים).
בין בסיסי הזירים ממוקמים 4 צופנים.
הפירות הם תרמילים מוארכים וישרים, הנפתחים לשתי קשוות ושני מגורות.
הזרעים מסודרים בכל מגורה בשני טורים, תכונה שממנה נגזר שמו העברי והלועזי של הסוג.
טוריים מצויים מאכלסים שדות וצדי דרכים באזור הים תיכוני בישראל ובעולם ולעיתים יוצר מרבדי פריחה מרהיבים.
צמח זה נחשב כעשב רע בשדות מעובדים ושדות חקלאיים נטושים ומוזנחים זה מקרוב וגם נחשב צמח צוף מעולה.
הפריחה נמשכת מאמצע דצמבר עד תחילת יוני ושיאה בין פברואר למאי.
טוריים צרי-עלים (Diplotaxis tenuifolia) הם בן שיח גר תושב ותיק, לפי הדעה הרווחת טוריים צרי-עלים הובאו לישראל מאירופה בשנות 1930 לגן הבוטני בהר הצופים בירושלים ולא התפשט מחוץ לאזור זה.
בשנים אחרונות הוא נצפה במספר מקומות בישראל ליד עמיקם, בכפר נטר, ביישוב הראל אשר ביהודה, ברחוב חרל"פ, וברחוב הפלמ"ח פינת חרל"פ בירושלים, בשולי גינה קהילתית בגליל ים, הרצליה.
התפרחת צהובה שופעת, והפרח הצהוב גדול יחסית (8 עד 10 מ"מ).
הפריחה מסוף פברואר ועד תחילת אוגוסט ואף יותר.
טוריים קטנים (Diplotaxis viminea) הם צמח עשבוני חד-שנתי ים-תיכוני, קטן ממדי, קירח או מקריח, נמוך ושרוע (7 עד 15 ס"מ).
הוא גדל בישראל באזורים ים-תיכוניות ובעולם סביב אגן הים התיכון (לא במצרים ולא בלוב).
הצמח מאופיין בשושנת עלים פשוטים בבסיסו (בשונה מהסוג תֻּדְרָה).
הגבעול חסר עלים ואורכו נע בין 3 עד 15 ס"מ, והוא חסר עלים.
בחלק מהפרטים הגבעול מסתעף מהבסיס, בעוד שאחרים בעלי גבעול יחיד.
הפרחים צהובים וכותרתם קטנה יחסית – אורכה 3 עד 4 מ"מ בלבד.
הצלקת בת שתי אונות ברורות.
התרמיל צר וזקוף, פחוס במקצת משני צידיו, אורכו עד 2 ס"מ ורוחבו כ-1.3 מ"מ.
בקצה התרמיל מצוי שריד עמוד השחלה עם צלקת בצורת פקק.
בשונה ממיני הכרוב והחרדל, לטוריים קטנים אין "מקור" מפותח בקצה הפרי.
התרמיל נפתח בשתי קשוות העלות יורק יחיד.
במבט שטחי, התרמיל נראה כבעל שורת זרעים בודדת.
בפועל, הזרעים מסודרים בשני טורים מסורגים בכל מגורה, כאשר כל זרע מחובר משני צדיו לשפת קשוות התרמיל.
בניגוד לכך, במיני טוריים אחרים – טוריים מצויים, טוריים מדבריים וטוריים זיפניים – התרמיל רחב יותר, וכל זרע ניצב במקביל לעורק של הקשווה השנייה.
טוריים קטנים נובטים וגדלים בתחילת החורף, כבר בתחילת נובמבר, ופורחים בשיא החורף, בסוף ינואר.
העלווה והפריחה נמשכים עד תחילת יוני.
הצמח מייצר פירות תוך כדי פריחתו.
חניטת הפירות מתחילה כבר מסוף פברואר, והפצת הזרעים נמשכת מאמצע אפריל ועד אמצע יולי.
הצמח שכיח בקבוצות, בבתות, במעזבות, וכן לצדי דרכים בחבל הים-תיכוני, בין משטחי סלעים באגני קרקע רדודה.
טוריים שעירים (Diplotaxis villosa) הם צמח עשבוני חד-שנתי שעיר, אנדמי ונדיר בערבות אדום ומואב בירדן.
מין זה תואר למדע בשנת 1976.
מיני הבר של טוריים בעולם
לפי הטבלה ניתן לה שתשעה מינים של טוריים הם בלעדיים לאיים של כף ורדה.
ניתוח פילוגנטי מולקולרי, באמצעות ניתוח שלושה סמנים מולקולריים מגנום הגרעין והכלורופלסט, מצביע על כך שמיני טוריים (Diplotaxis) האנדמיים של איי כף ורדה אינם שריד של צומח סובטרופי קדום מתקופת השלישון, כפי שסברו בעבר, אלא התפתחו במהלך הפליסטוקן.
הממצאים מראים כי מקורם באוכלוסיות של טוריים זיפניים מצפון אפריקה, וככל הנראה הגעתם והתבססותם קשורות להיווצרות הסהרה המערבית.
טוריים החומות (Diplotaxis muralis) הובא מאירואסיה לאמריקה כצמח בלסט (Ballast plant) במהלך המאה האחרונה.
צמח בלסט הוא צמח שהתפשט ונקלט באזור חדש בעקבות חומרים ששימשו לייצוב אוניות, כגון חול, חצץ, אדמה או אבנים, שהועמסו על כלי שיט כשהיו ריקים או בעלי מטען לא מאוזן.
כאשר האוניות פרקו את הבלסט בנמלים חדשים, חומרים אלו לעיתים הכילו זרעים מצמחים מאזורים רחוקים, מה שאפשר את הפצתם והתבססותם בבתי גידול חדשים.
טוריים החומות הוא מין אלופוליפלואידי (Allopolyploid), שנוצר כתוצאה מהכלאה בין טוריים קטנים (D.
viminea), ששימש כהורה האימהי (n = 10), לבין טוריים צרי-עלים (D.
tenuifolia), ככל הנראה ההורה האבהי (n = 11).
לאחר תהליך ההכלאה והכפלת הגנום, המין החדש התייצב עם 2n = 20 כרומוזומים, כנראה עקב אובדן או איחוי כרומוזומים במהלך האבולוציה שלו.
השמות העבריים הם זמניים ובמקרים שבהם לא נמצא שם עברי רשמי, ניתן תיאור על סמך השם המדעי.
לא 27 Diplotaxis saharensis טוריים סהרה חד-שנתי מדברי אפריקה אלג'יריה, מאוריטניה, מרוקו, תוניסיה, סהרה המערבית.
לא 28 Diplotaxis siettiana טוריים סיאטה חד-שנתי סובטרופי אירופה ספרד לא 29 Diplotaxis siifolia טוריים דמויי-שומר חד-שנתי סובטרופי אפריקה אלג'יריה, מרוקו, פורטוגל, ספרד.
לא 30 Diplotaxis simplex טוריים פשוטים חד-שנתי, בן שיח סובטרופי אפריקה, אסיה אלג'יריה, מצרים, לוב, תוניסיה.
אסיה, אפריקה אגן הים התיכון כן 37 Diplotaxis virgata טוריים מזדקפים חד-שנתי ממוזג אירופה, אפריקה מרוקו, ספרד פורטוגל כן 38 Diplotaxis vogelii טוריים פוגל בן שיח סובטרופי אפריקה כף ורדה לא
טורטליני (באיטלקית: Tortellini) הם כיסוני פסטה ממולאים בצורת טבעת ומזכירים בצורתם צדפים.
הם לרוב ממולאים בתערובת של בשר, גבינה או ירקות כדוגמת תרד, בטטה ודלעת.
מקורם מאזור אמיליה באיטליה, בעיקר בבולוניה ומודנה.
מגישים אותם בעיקר עם מרק, מרק בשר ומרק עוף.
הם פופולריים מאוד ברוטב שמנת, אך גם ברטבים בשריים כגון ראגו.
טורטלוני (tortelloni) היא גרסה גדולה יותר של טורטליני, עם מלית ירקות, ובניגוד לטורטליני, לרוב מוגשת עם רוטב ולא מרק.
את הטורטליני מכינים מעָלֶה של פסטה המהודק סביב למילוי, והם מתאימים לרטבים שאינם מאפילים על טעמו של המילוי.
לרוב מוגשים עם רטבים מבוססי חמאה, שמן זית, עגבניות, פטריות, וגבינות.
השם טורטליני מגיע מהשם האיטלקי "טורטלו" שהיא עוגה איטלקית.
הטורטליני נועד במקור למחזר את הבשר שנותר על יד שולחן האצילים העשירים בסביבה ענייה.
בספר "כלכלת העיר בווילה" (L'economia del cittadino in villa) משנת 1664 מתואר טורטליני מבושל בחמאה.
ובשנת 1842 הנוסע הביבליוגרף הצרפתי אנטואן-קלוד פסקוין (Antoine-Claude Pasquin) מתאר מילוי עשוי בשר בקר, חלמון ביצה, וגבינת פרמזן.
טוריט היא העיר המרכזית בנפת טוריט ובירת מחוז אקווטוריה המזרחית, אחד מעשרת המחוזות שבדרום סודאן, בסמוך לגבול עם אוגנדה.
העיר נמצאת באמצע הדרך המקשרת בין ג'ובה הבירה לעיר לוקיצ'וגיו שבקניה
העיר מרוחקת כ-150 ק"מ מזרחית מהעיר הגדולה במדינה ובירתה, ג'ובה.
הגובה הממוצע מעל פני הים הוא 615 מטר.
בעיר קיים שדה תעופה, מספר בתי ספר יסודיים, שני בתי ספר תיכוניים ושני בתי חולים.
אוכלוסיית העיר טוריט מוערכת בכ-20,050 נפש נכון לשנת 2004.
טורי ברץ' היא מעצבת אופנה, אשת עסקים ונדבנית אמריקאית-יהודיה שזכתה במספר פרסי אופנה לעיצוביה.
טרי ברץ' נולדה כטרי רובינסון בואלי פורג' שבפנסילבניה, בתה של ארל "באד" רובינסון (1923 - 2007), משקיע אמיד, וריבה (לבית שפירא), שחקנית יהודייה ובת הזוג של השחקנים סטיב מקווין ומרלון ברנדו.
גדלה עם שלשת אחיה, רוברט, ג'יימס ולאונרד, בבית חווה.
ברץ' למדה בבית הספר אגנס ארווין בפנסילבניה, בו שימשה כקפטן של נבחרת הטניס.
למדה באוניברסיטת פנסילבניה, בה הייתה חברה באחוות "קאפא אלפא תטא" (Kappa Alpha Theta).
התמחתה בתולדות האמנות, וסיימה את לימודיה בשנת 1988. לאחר מכן עברה לניו יורק, שם החלה לעבוד עם מעצבי אופנה.
עבדה במגזין הרפרס בזאר, ורה וואנג, וכרעיונאית עבור פולו ראלף לורן.
בפברואר 2004 החלה לשווק מותג אופנה בשם "TRB", שהפך לימים ל"טורי ברץ".
באפריל 2012 גדלה החברה ל-68 חנויות ברחבי העולם, 48 בארצות הברית ו-20 בעולם.
קו האופנה שלה נמכר בלמעלה מ-1000 חנויות ברחבי העולם.
חנות הדגל שלה ממוקמת בשכונת נוליטה במנהטן.
סגנון העיצוב שלה תואר כדומה ל"שיק בוהמי" (preppy-boho).
נחשבת לאחת ממובילות האופנה של הפיכת החולצה לפריט אופנה.
הבגדים בעיצובה מתאימים לקהל יעד רחב שכולל נשים עובדות, "אמהות כדורגל" (soccer mom), נשות חברה ונשים אמידות.
ברץ' קראה לקו הנעליים השטוחות הפופולרי שלה "ריבה בלרינה" על שם אמה.
בינואר 2013 העריך המגזין "פורבס" את הונה במיליארד דולרים.
בשנת 2008 זכתה, בין היתר, בפרס מעצב האביזרים של השנה מטעם מועצת מעצבי אופנה של אמריקה.
בשנת 2008 ייסדה קרן המספקת "הזדמנויות כלכליות לנשים ולמשפחותיהם".
היא חברה במועצת המנהלים של מרכז הסרטן ממוריאל סלואן קטרינג והייתה יושבת ראש גאלת האביב בתיאטרון הבלט האמריקאי.
בשנת 2008 זכתה באות כבוד מטעם הארגון הפילנתרופי C.H.I.P.S על תמיכתה.
טוּריָאזאורוס (שם מדעי: Turiasaurus) הוא סוג של דינוזאור זאורופוד מענף טוריאזאוריה שחי בסביבות המעבר בין סוף היורה לתחילת הקרטיקון התחתון, כ-150 עד 140 מיליון שנה לפני זמננו.
טוריאזאורוס הוא כנראה הדינוזאור הגדול ביותר שידוע מאירופה.
הוא נקרא על שם מקום גילויו בספרד.
טוריאזאורוס הוא כנראה הדינוזאור הגדול ביותר שנמצא אי-פעם באירופה ומתברג גם ברשימת הדינוזאורים הגדולים ביותר בכלל.
הערכות של גודלו הן אורך של כ-30 מטר ומשקל של 40–48 טון, משקלם של כ-6 פילים בוגרים.
הערכות חדשות יותר מקטינות את גודלו ועל-פי הן אורכו היה קרוב יותר ל-21 מטר ומשקלו היה כ-4 פילים בוגרים.
הגולגולת שלו לא הייתה ארוכה במיוחד ואורכה היה 70 ס"מ.
הטוריאזאורוס נתגלה ב-2006 בתצורת Villar del Arzobispo שבריודווה (פרובינציית Teruel) שבמזרח ספרד.
המאובנים שנתגלו היו חלקיים וכללו רגל קדמית שמאלית, חלקים מהגולגולת, שיניים, חוליות וצלעות.
המין Turiasaurus riodevensis תואר וסווג מדעית על ידי Royo-Torres ואחרים ב-2006. ב-2012, בחפירות באזור מדריד, נתגלו מאובנים שלמים בהרבה של טוריאזאורוס.
ניתוח פילוגנטי מראה שטוריאזאורוס לא השתייך לענף נאוזאורופודה אלא לענף משלו, שנקרא על שמו, טוריאזאוריה.
לענף זה היו שייכים גם לוסילזאורוס (Losillasaurus) וגלוואוזאורוס (Galveosaurus).
טורי היגינסון היא שחקנית קנדית.
היגינסון התפרסמה בעקבות תפקידה בסדרה סטארגייט אטלנטיס שצולמה בשנים 2004 עד 2009, בה שיחקה את ד"ר אליזבת' ויר, יועצת דיפלומטית ומומחית ליחסים בינלאומיים אשר קיבלה משימה להרכיב משלחת מדענים וחוקרים שתצא למצוא את העיר האבודה אטלנטיס בגלקסיית פגאסוס.
בשנים 2015–2016 כיכבה בשתי עונות של סדרת הדרמה "This Life" בתור נטלי לוסון, אם חד הורית בשנות הארבעים המוקדמות לחייה, שמאובחנת עם סרטן ויוצאת למסע לעזור לשלושת ילדיה המתבגרים להתכונן לעתיד, תוך שהיא מנסה כמיטב יכולתה לחיות בהווה.
בשנת 2020 החלה לשחק בסדרת הדרמה הרפואית "רופא ללא גבולות" בדמותה של קלייר מאלון.
טורי מישל אדוארדס , היא אתלטית אמריקאית בעבר.
היא אלופת העולם בריצת 100 מטר (פריז 2003) ובעלת מדליית ארד אולימפית (סידני 2000) בריצת שליחות 4x100 מטר.
היא בעלת התוצאה ה-12 בטיבה בעולם בריצת 100 מטר בכל הזמנים (10.78 שניות).
טורי אדוארדס נולדה בפונטנה, קליפורניה.
באולימפיאדת סידני (2000) זכתה אדוארדס במדליית ארד בריצת שליחות 4x100 מטר בתוצאה של 42.20 שניות, אחרי איי הבהאמה (41.95 שניות) וג'מייקה (42.13 שניות).
נוסף לכך, היא סיימה במקום 10 בריצת 200 מטר בתוצאה של 23.06 שניות, בשלב רבע הגמר היא קבעה תוצאה של 22.98 שניות ובמקום 17 בריצת 100 מטר בתוצאה של 11.32 שניות
באליפות העולם באתלטיקה באולם שנערכה בברמינגהאם, אנגליה במרץ 2003 זכתה אדוארדס במדליית ארד בריצת 60 מטר, בתוצאה של 7.17 שניות, אחרי ז'אנה פינטוסביץ'-בלוק מאוקראינה (7.04 שניות) ואנג'לה ויליאמס בת ארצה (7.16 שניות).
באליפות העולם שנערכה בפריז, צרפת באוגוסט אותה שנה זכתה אדוארדס ב-3 מדליות, 1 זהב ו-2 כסף.
מדליית זהב בריצת 100 מטר בשיא אישי חדש של 10.93 שניות, לפני ז'אנה פינטוסביץ'-בלוק (10.99 שניות) וצ'נדרה סטורופ מאיי הבהאמה (11.02 שניות).
מדליות כסף, בריצת 200 מטר בתוצאה של 22.47 שניות, אחרי אנסטסיה קפצ'ינסקאיה מרוסיה (22.38 שניות) ולפני מוריאל הורטיס-הואיירי מצרפת (22.59 שניות) ובריצת שליחות 4x100 מטר בתוצאה של 41.83 שניות, אחרי צרפת (41.78 שניות) ולפני רוסיה (42.66 שניות).
באליפות העולם באתלטיקה שנערכה באוסקה, יפן בשנת 2007 זכתה אדוארדס במדליית זהב בריצת שליחות 4x100 מטר ביחד עם לוריין ויליאמס, מיקלה ברבר ואליסון פליקס בתוצאת השנה בעולם של 41.98 שניות, לפני ג'מייקה (42.01 שניות) ובלגיה (42.75 שניות).
נוסף לכך, היא סיימה פעמיים במקום רביעי, בריצת 100 מטר בתוצאה של 11.05 שניות, 3 מאיות השנייה מזכייה במדליית ארד ובריצת 200 מטר בתוצאה של 22.65 שניות, 2 מאיות השנייה מזכייה במדליית ארד.
במבנים האמריקאים לאולימפיאדת בייג'ינג שנערכו ביוג'ין אורגון ב-28 ביוני 2008 ניצחה אדוארדס בריצת 100 מטר בשיא אישי חדש ובתוצאת השנה של 10.78 שניות.
במשחקים עצמם שנערכו חודש ושלושה שבועות לאחר מכן, היא סיימה במקום שמיני בריצת 100 מטר בתוצאה של 11.20 שניות.
נוסף לכך, היא השתתפה בשלב חצי הגמר בריצת שליחות 4x100 מטר, אבל הרביעייה האמריקאית פסלה.
טורטית הוא חטיף שוקולד ישראלי המיוצר על ידי חברת הממתקים עלית במפעל חטיבת הממתקים הממוקם בנוף הגליל, ישראל.
החטיף עשוי ופל המצופה בשוקולד ובתוכו קרם שקדים בטעם רום.
הטורטית נמכרת באריזה ירוקה במשקל של 40 גרם.
המוצר הושק על ידי עלית בשנת 1975. באותה עת שווק שוקולד חלב ממולא בקרם בטעם רום תחת שם המותג "ג'מייקה".
באותו קרם נעשה שימוש גם בופל המצופה, שמו של החטיף נקרא טורטית משום שהוא מזכיר במבנהו עוגת שכבות מסוג טורט.
במהלך השנים שיווקה עלית מהדורות מיוחדות של החטיף כגון טוררררטית, חטיף ארוך בשליש מן האריזה הרגילה, טורטית עם שוקולד לבן, שוקולד פרה בטעם טורטית, משקה חלב בטעם טורטית, רולדה טורטית, מיני רולדה אישית עם קרם טורטית, גלידה בטעם טורטית, מילקי בטעם טורטית, ובראוניז טורטית.
ב-2017, בעת שביתת רעב שהנהיג מרואן ברגותי בין האסירים הביטחוניים בבתי הסוהר בישראל, פורסם כי אנשי שב"ס הטמינו עוגיות, מלח וחטיף טורטית, כדי לפתותו לשבור את שביתת הרעב.
לאחר מכן פורסם סרטון שבו ברגותי שובר את צומו.
המוצר הוא טבעוני, ומכיל ופל מצופה (30%), סוכר, שומנים ושמנים מהצומח, קמח חיטה (מכיל גלוטן), קמח סויה, שקדים, אגוזי קשיו, עיסת קקאו, אבקת קקאו, מתחלבים (לציטין סויה/לפתית), חומרי טעם וריח, מלח, מתפיחים (E-500ii, E-503ii), אנזים (פרוטאינזה).
מכיל סויה, גלוטן (ממקור חיטה), אגוזים (שקדים, אגוזי קשיו).
עשוי להכיל עקבות מזעריים של שומשום, בוטנים, ביצים וחלב.
ויקטוריה (טורי) פילנובסקי (נולדה ב-23 בפברואר 1995) היא מתעמלת אומנותית ישראלית.
אלופת ישראל בשנים 2012 ו-2016. אולימפיאדת נוער סינגפור 2010, זוכת מכבייה 2009. מקום 5 בגמר אליפות אירופה מינסק 2015, מקום 6 באליפות אירופה 2016 זוכת מדליית זהב בגביע עולם בפורטוגל 2017, מדליית זהב בגמר גביע עולם בבאקו-2017 .זוכת מדליות בשלל גביעי עולם ותחרויות הגראנד פרי.
פילנובסקי נולדה בסנקט פטרבורג שברוסיה.
משפחתה עלתה לישראל כשהייתה בת 5, והשתקעה בפתח תקווה.
היא החלה להתאמן בהתעמלות אמנותית בגיל 6, ובגיל 13 החלה להתאמן עם נבחרת ישראל.
באליפות אירופה בהתעמלות אומנותית לנערות שנערכה בברמן ב-2010 סיימה במקום החמישי בתרגיל האלות ובמקום השישי בתרגיל הסרט.
באולימפיאדת הנוער שנערכה באותה שנה בסינגפור סיימה במקום השישי בקרב-רב.
בשנת 2011 החלה פילנובסקי להתחרות גם בתחרויות לבוגרות.
היא השתתפה באליפות העולם בהתעמלות אמנותית שנערכה באותה שנה במונפלייה, וסיימה במקום ה-39. בשנת 2012 הקדימה לראשונה את נטע ריבקין וזכתה באליפות ישראל.
לקראת אולימפיאדת לונדון (2012) השתתפה בתחרות המבחן האחרונה, אך סיימה במקום ה-15, שלא הספיק לשם השתתפות במשחקים.
בשנת 2013 זכתה במדליה ראשונה בתחרות גראנד פרי, מדליית ארד בקרב-רב, בתחרות שנערכה בחולון.
באליפות אירופה שנערכה באותה שנה בווינה השתתפה רק בתחרות הקבוצתית, בה סיימה נבחרת ישראל במקום החמישי.
באליפות העולם בקייב סיימה במקום ה-21, ובמשחקים העולמיים שנערכו בסנטיאגו דה קאלי סיימה במקום השישי בתרגיל החישוק, במקום השביעי בתרגיל האלות ובמקום השמיני בתרגיל הכדור.
באליפות אירופה שנערכה ב-2014 בבאקו דורגה פילנובסקי במקום ה-12 בקרב-רב.
גם באליפות העולם שנערכה באותה שנה באיזמיר דורגה פילנובסקי במקום ה-12, ובדירוג משותף עם חברותיה לנבחרת, נטע ריבקין (שסיימה במקום השישי) ומרטינה פופלינסקי, דורגה הנבחרת במקום הרביעי.
בגמר תחרויות הגראנד פרי שנערך באינסברוק, דורגה במקום הרביעי בקרב-רב, וזכתה במדליית כסף בתרגיל הכדור ובמדליות ארד בתרגילי האלות והסרט.
באליפות אירופה שנערכה ב-2015 במינסק סיימה פילנובסקי במקום החמישי בתרגיל החישוק ובמקום השמיני בתרגיל הכדור.
בדירוג הנבחרות, שוב סיימה הנבחרת במקום הרביעי.
במשחקים האירופיים בבאקו סיימה במקום העשירי בקרב-רב, במקום התשיעי בתרגיל האלות, במקום העשירי בתרגיל החישוק, במקום ה-12 בתרגיל הסרט ובמקום ה-13 בתרגיל הכדור.
בגרנד פרי אילת בספטמבר 2016 זכתה פילנובסקי במדליית כסף בתרגיל האלות ובשלוש מדליות ארד בתרגילי הכדור, הסרט והחישוק.
באותה שנה זכתה באליפות ישראל בפעם השנייה.
בתחרות ה"גרנד פרי" בקייב במרץ 2017 זכתה פילנובסקי בחמש מדליות - מדליית זהב אחת בתרגיל החישוק וארבע מדליות ארד בתרגיל הכדור, האלות, הסרט ובתחרות הקרב רב.
באפריל אותה שנה זכתה במדליית הזהב בגמר האלות של תחרות גביע העולם בבאקו.
בעקבות הישגיה היציבים החליט איגוד ההתעמלות על שליחתה לאליפות אירופה במאי אותה שנה (בנוסף ללינוי אשרם).
החלטה זו אושררה בבית המשפט לאחר ערעור של המתעמלת ניקול זליקמן.
ב-12 ביולי 2017 הודיעה פילנובסקי בהפתעה כי היא פורשת מהתעמלות אמנותית.
לאחר פרישתה החלה לאמן באגודה ואף הביאה את החניכות שלה להישגים באליפויות אירופה.
באליפות אירופה בישראל ב-2022 זכתה דניאלה מוניץ במדליית הזהב בתרגיל הסרט ואחותה מישל מוניץ במדליית זהב בתרגיל הכדור .
בוגרת תואר ראשון בחינוך וחברה, עם התמחות בספורט מ
ויקטוריה לורן "טורי" קלי (נולדה ב-14 בדצמבר 1992) היא זמרת וכותבת שירים אמריקאית.
היא צברה פרסום לאט לאט דרך העלאת סרטונים ליוטיוב החל מגיל 14. כאשר הייתה בת 16 נבחנה לתחרות השירה הטלוויזיונית "אמריקן איידול".
לאחר שהודחה מהתחרות, קלי התחילה לעבוד על המוזיקה שלה.
בשנת 2012 פרסמה את אלבום ה-EP הראשון שלה שאותו כתבה והפיקה בעצמה.
באותה השנה, סקוטר בראון נהפך להיות הסוכן שלה לאחר שצפה בסרטונים שלה ביוטיוב והכיר אותה לקפיטול רקורדס, איתם היא חתמה על חוזה בספטמבר של אותה השנה.
אלבום ה-EP השני שלה, Foreword יצא בספטמבר 2013 כשחרור השירים הראשון שלה.
ב-23 ביוני 2015 יצא אלבום האולפן הראשון שלה: "Unbreakable Smile".
הסינגל שיצא במטרה לקדם את האלבום, "Nobody Love", יצא באביב של אותה השנה.
זה השיר הראשון שלה שהגיע ל "טופ 100 ארצות הברית של בילבורד".
קלי נולדה בעיר Wildomar בקליפורניה, ארצות הברית.
אביה הוא ממוצא ג'מייקי וחצי פוארטו ריקי.
אמה היא ממוצא אירי וגרמני.
קלי נחשפה בבית למגוון רב של סוגי מוזיקה על ידי הוריה.
"אני נותנת להם קרדיט ענק רק כי הם חשפו אותי לכל הז'אנרים השונים של מוזיקה, ואף ז'אנר לא היה מחוץ לתחום", היא אמרה כאשר נשאלה על החינוך שהוריה העניקו לה.
קלי הופיעה בתוכנית "Star Show" (בעברית: מחפשים כוכב).
בשנת 2004, היא השתתפה בתוכנית "America's Most Talented Kids" (בעברית: הילדים הכי מוכשרים באמריקה), ושם שרה את "Keep on Singin' My Song" של כריסטינה אגילרה, היא הביסה את המוזיקאי 'האנטר הייס', וזכתה בתחרות.
היא השתתפה בתחרות הזוכים, אך הפסידה לאנטוניו פונטרלי, רוקיסט.
בגיל 12 קיבלה הצעה ל חוזה הקלטות, והסכימה להצעה.
בשנת 2007 התחילה להעלות סרטונים ליוטיוב בגיל 14. הסרטון הראשון שהעלתה היה קאבר לשיר "Go Tell It On The Mountain", שאותו במקור הופיעה בדצמבר 2004. קלי צברה פרסום על ידי גרסת הכיסוי האקוסטית שלה לשיר "Thinkin Bout You" עם חברתה היוטיוברית - "Angie Girl".
בשנת 2010, קלי נבחנה לעונה ה-9 של התוכנית "American idol" בעיר דנבר, קולורדו ועברה לשבוע הוליווד אך לא הגיעה ל-"טופ 24" זמרים.
היא טענה כי "היא הייתה הרוסה" אך היא "נתנה את הכול".
היא מיד התחילה לכתוב עוד שירים וקיבלה הצעה להשתתף בגרסת נוער לשיר הצדקה משנת 1985 "We Are the World" ושם הפרויקט היה "We Are the World: The Next Generation".באחד במאי 2012 הוציאה את אלבום ה-EP הראשון שלה - Handmade Songs by Tori Kelly שכלל 6 שירים.
קלי כתבה, הפיקה, תכננה והקליטה בעצמה את האלבום בבית שלה.
כאשר האלבום יצא לאייטונס הוא הגיע ל-"טופ 10 אלבומי הפופ".
היא אמרה שהאלבום הזה היה רק "התחממות" לקראת אלבום באורך מלא שיצא בעתיד.
האלבום מכר למעלה מ-14,000 עותקים והגיע למקום התשיעי במצעדי ארצות הברית.
בפברואר 2013, קלי הוציאה סינגל בשם "Fill a Heart" שכתבה אותו לקמפיין העמותה "Child Hunger Ends Here".
להקת בנים בריטית, בשם The Wanted שרו את השיר הזה בתוכנית "רוקדים עם כוכבים".
החל מאפריל 2013 קלי יצאה סיבוב הופעות בשמונה מקומות שונים ברחבי ארצות הברית במטרה לעזור לעמותות לספק אוכל ושתייה לילדים רעבים.
באמצע שנת 2013, הסוכן של קלי הציג אותה בפני חברת ההקלטות "קפיטול רקורדס".
היא הייתה "מאוד סקפטית" בקשר לחתימה עם חברת תקליטים ופחדה שדברים לא יעבדו כמו שהיא תרצה, כפי שקרה מוקדם יותר בקריירה שלה.
"אני נשרפתי לפני, אך כשהכרתי את הבחורים האלה, לא הרגשתי כך בכלל, הם העריצו אותי ומאוד הבינו אותי".
ולבסוף ב-6 בספטמבר חתמה ועברה רשמית לקפיטול רקורדס.
בספטמבר 2013, קלי הודיעה בתוכנית האירוח "The Today Show" על הוצאת אלבום EP חדש ששמו יהיה "Foreword" וייצא ב-22 באוקטובר 2013. האלבום מכר מעל 16,000 עותקים, והגיע למקום 16 במצעד האמריקאי "טופ 200" של בילבורד.
קלי תמכה רבות בזמר אד שירן בהופעתו במדיסון סקוור גארדן בראשון לנובמבר 2013, ובנוסף תמכה גם בזמר הבריטי סם סמית' בסיבוב ההופעות שלו באוקטובר 2014.
ב-12 באוקטובר 2015 קלי חשפה בסנאפצ'אט שהאלבום Unbreakable Smile יסודר מחדש וייצא מחדש.
"Hollow" יצא ב-22 באוקטובר 2015 בתור הסינגל הראשון מתוך הגרסה החדשה של האלבום.
בשנת 2016 זכתה למועמדות בפרס גראמי לתגלית השנה.
בשנת 2016 דיבבה את מינה, הפילה ההודית בסרט האנימציה "לשיר", וכמו כן גם בסרט ההמשך "לשיר 2", שיצא בשנת 2021.
פרנטוריש "טורי" בואי הייתה אתלטית אמריקאית.
אלופת העולם (לונדון 2017) בריצת 100 מטר, אלופה אולימפית (ריו דה ז'ניירו 2016), אלופת עולם (לונדון 2017) בריצת 4x100 מטר, סגנית אלופה אולימפית בריצת 100 מטר, וזוכת מדליית ארד בריצת 200 מטר (ריו דה ז'ניירו 2016).
כתינוקת נמסרה עם אחותה למשפחה אומנת, ובגיל שנתיים אומצה על ידי הורי אביה.
בתקופת התיכון הצטיינה בכדורסל ובאתלטיקה וזכתה פעמיים באליפות התיכונים של מיסיסיפי בקפיצה לרוחק.
היא קיבלה מלגת ספורט ללימודים באוניברסיטת דרום מיסיסיפי, וב-2011 זכתה באליפות ה-NCAA בקפיצה לרוחק באצטדיון ובאולם.
לפני המבחנים האמריקאיים לאולימפיאדת לונדון, הייתה מעורבת בקטטה במועדון, שברה את לסתה ונאלצה להיעדר מהמשך התחרויות במהלך השנה.
באליפות העולם באולם שנערכה בסופוט שבפולין במרץ 2014, סיימה במקום 13 והאחרון בקפיצה לרוחק בתוצאה של 6.12 מטר.
היא עברה להתמקד בריצות קצרות ושיפרה את שיאה האישי בריצת 100 מטר ל-10.80 שניות ובריצת 200 מטר ל-22.18 שניות.
ב-2015 זכתה באליפות ארצות הברית בריצת 100 מטר בתוצאה של 10.81 שניות, לפני אינגליש גרדנר (10.86 שניות) וג'סמין טוד (10.92 שניות).
באליפות העולם שהתקיימה בבייג'ינג בסוף אוגוסט, זכתה במדליית ארד בריצת 100 מטר בתוצאה של 10.86 שניות, אחרי שלי-אן פרייזר-פרייס מג'מייקה (10.76 שניות) ודפנה סחיפרס מהולנד (10.81 שניות).
באליפות העולם באולם שנערכה בפורטלנד שבאורגון במרץ 2016 סיימה שישית בריצת 60 מטר בתוצאה של 7.14 שניות.
במבחנים האמריקאיים לקראת אולימפיאדת ריו דה ז'ניירו (2016) סיימה ראשונה בריצת 200 מטר בתוצאה של 22.25 שניות ושלישית בריצת 100 מטר בשיא אישי חדש של 10.78 שניות, והעפילה למשחקים האולימפיים.
במשחקים האולימפיים עצמם, היא זכתה בשלוש מדליות, אחת מכל סוג.
מדליית זהב בריצת שליחות 4X100 מטר ביחד עם טיאנה ברטולטה, אליסון פליקס ואינגליש גרדנר בתוצאה השנייה בטיבה בכל הזמנים של 41.01 שניות, לפני ג'מייקה (41.36 שניות) ובריטניה שקבעה שיא לאומי חדש של 41.77 שניות.
מדליית כסף בריצת 100 מטר בתוצאה של 10.83 שניות, אחרי אליין תומפסון מג'מייקה (10.71 שניות) ולפני האלופה היוצאת שלי-אן פרייזר-פרייס (10.86 שניות).
מדליית ארד בריצת 200 מטר בתוצאה של 22.15 שניות, אחרי אליין תומפסון (21.78 שניות) ודפנה סחיפרס (21.88 שניות).
במסגרת ליגת היהלום, שנערכה ביוג'ין שבאורגון במאי 2017, סיימה ראשונה בריצת 200 מטר בשיא אישי חדש של 21.77 שניות, לפני שוני מילר מאיי בהאמה (21.91 שניות), אליין תומפסון (21.98 שניות) ודפנה סחיפרס (22.30 שניות).
באליפות ארצות הברית שנערכה בסוף יוני זכתה במדליית זהב בריצת 100 מטר בתוצאה של 10.94 שניות.
באליפות העולם, שנערכה בלונדון באוגוסט 2017, זכתה בשתי מדליות זהב, בריצת 100 מטר בתוצאה של 10.85 שניות, לפני מארי-ז'וזה טה לו מחוף השנהב (10.86 שניות) ודפנה סחיפרס (10.96 שניות), ובריצת שליחות 4X100 מטר בתוצאה של 41.82 שניות, לפני בריטניה (42.12 שניות) וג'מייקה (42.19 שניות).
באליפות העולם שנערכה בדוחה שבקטר ב-6 באוקטובר 2019 סיימה במקום רביעי בקפיצה לרוחק בתוצאה של 6.81 מטר.
ב-3 במאי 2023 נמצאה מתה בביתה.
תאריך הפטירה המשוער הוא 23 באפריל.
פורסם כי בואי הייתה בהיריון מתקדם.
+ריצהתוצאהשנהקפיצה לרוחק6.95 מטר2014ריצת 60 מטר7.11 שניות2016
טוֹריאֵן ואלר-פרינס הוא כדורסלן אמריקאי המשחק בקבוצת לוס אנג'לס לייקרס מליגת ה-NBA, בעמדות הסמול פורוורד והפאוור פורוורד.
פרינס נולד בעיר סן מרקוס שבטקסס, ולמד ב"תיכון ארל וורן" שבסן אנטוניו הסמוכה.
בשנת 2012 החל ללמוד ולשחק באוניברסיטת ביילור מהעיר וייקו, וב-4 עונותיו כשחקן קבוצתה קלע 10.2 נקודות בממוצע למשחק.
בסיומה של עונת ה שלו, בה רשם ממוצעים של 15.9 נקודות ו-6.1 ריבאונדים למשחק, נבחר לחמישיית העונה של מחוז ה-"Big 12".
פרינס נבחר בבחירה ה-12 של דראפט ה-NBA לשנת 2016 על ידי יוטה ג'אז, ולאחר כשבועיים נשלח לאטלנטה הוקס בטרייד שבמסגרתו קיבלה אינדיאנה פייסרס את ג'ף טיג (מאטלנטה) ויוטה קיבלה את ג'ורג' היל (מאינדיאנה).
לאורך עונת הרוקי שימש כשחקן ספסל זניח יחסית, ונשלח לעיתים קרובות לליגת הפיתוח של ה-NBA, בה שיחק עבור קבוצת לונג איילנד נטס.
עם עזיבתו של פול מילסאפ בעונת נחלשה הקבוצה באופן משמעותי, אך פרינס קיבל תפקיד גדול יותר והציג יכולת משופרת כשהעמיד ממוצעים של 14.1 נקודות ו-4.7 ריבאונדים למשחק.
ב-16 המשחקים האחרונים של אותה עונה העלה את תפוקתו לכ-21 נקודות למשחק, כולל שני משחקים של 38 נקודות.
ב-6 ביולי הועבר בטרייד לברוקלין נטס בתמורה לאלן קראב וניקיל אלכסנדר-ווקר.
באוקטובר 2019 חתם על הארכת חוזה בברוקלין לשתי עונות נוספות, החל מעונת , עבור כ-29 מיליון דולר.
ביולי 2020 פורסם כי נדבק בנגיף הקורונה, ועל כן לא ישתתף עם קבוצתו במשחקי חידוש עונת ב"בועה באורלנדו".
ב 13 בינואר 2021 הועבר פרינס לקליבלנד קאבלירס, כחלק מטרייד מרובע במסגרתו קיבלה ברוקלין את ג'יימס הארדן (מיוסטון).
באוגוסט 2021 הועבר בטרייד למינסוטה טימברוולבס, תמורת ריקי רוביו.
בשנת 2015, לפני עונתו האחרונה במכללות, השתתף פרינס במשחקים הפאן-אמריקאיים כחבר נבחרת ארצות הברית בכדורסל עמה זכה במדליית הארד.
בחמשת משחקי נבחרתו רשם פרינס 11.2 נקודות ו-4.4 ריבאונדים בממוצע למשחק.
דייסטאר פטרסון (בשמו המקורי באנגלית: Daystar Peterson; נולד ב-27 ביולי 1992), ידוע בשם הבמה טורי ליינז (Tory Lanez), הוא ראפר, זמר ומפיק מוזיקלי קנדי.
טורי ליינז זכה להכרה ראשונית ב-2013, כאשר הוציא את המיקסטייפ שלו, Conflicts of My Soul: The 416 Story.
ב-19 באוגוסט 2016 הוציא את אלבום הבכורה שלו, I Told You, שכלל את הסינגלים, "Say It" ו-"Luv", שהגיעו בשיאם למקומות ה-23 וה-19 בבילבורד הוט 100 בהתאמה.
ב-2 במרץ 2018 הוציא את אלבומו השני, Memories Don't Die.
האלבום הגיע בשיאו למקום הראשון במצעד האלבומים הקנדים של בילבורד.
ב-26 באוקטובר 2018, הוציא את אלבום האולפן השלישי שלו, .
ב-15 בנובמבר 2019 הוציא את אלבום האולפן הרביעי שלו, Chixtape 5 אשר מהווה המשך לסדרת המיקסטייפים שלו "Chixtape".
האלבום הוא הראשון בסדרה שיצא כאלבום אולפן.
האלבום הגיע בשיאו למקום הראשון במצעד שירי ה-R&B/היפ הופ של בילבורד.
בשנת 2020, על רקע תקרית הירי של טורי ליינז במייגן די סטליון, יצא אלבומו, Daystar, הכולל שירים העוסקים במקרה.
זה אלבומו האחרון בחברת התקליטים אינטרסקופ רקורדס, לפני שיצא לדרך עצמאית.
האלבום הגיע לעשירייה הפותחת במצעד הבילבורד 200. ב-2021 יצא אלבומו, Alone At Prom, אשר מאופיין במוזיקת פופ משנות ה-80. מתוך האלבום הצליח השיר "The Color Violet", אשר היה ללהיט רדום ונכנס למצעד הבילבורד הוט 100 בשנת 2023.
ב-12 ביולי 2020, לאחר שעזב מסיבת בית בה היה ויכוח שהביא לאלימות, ליינז נעצר בהוליווד הילס והואשם בנשיאת נשק נסתר ברכבו.
הראפרית מייגן די סטליון שהתה אף היא במכונית, ובתחילה דווח כי סבלה מפצע ברגל שנגרם מזכוכית.
עם זאת, מאוחר יותר הצהירה די סטליון כי עברה ניתוח לאחר שנורתה, אך לא ציינה מי ירה בה.
ב-23 בדצמבר 2022, ליינז הורשע במשפט חבר מושבעים בשלושה אישומים פליליים ביחס לירי: תקיפה באקדח חצי-אוטומטי, החזקת נשק טעון ולא רשום ברכב ורשלנות חמורה בפריקת נשקו.
ליינז, שנשפט בלוס אנג'לס, נלקח לכלא מיד לאחר ההרשעה.
דיון בגזר דינו נקבע ל-27 בינואר 2023. ב־9 באוגוסט 2023 התפרסם כי נשפט למאסר של כ־10 שנים.
טוריאזאוריה (שם מדעי: Turiasauria) הוא ענף של דינוזאורים זאורופודים שחיו ברחבי אפריקה, אירופה ואמריקה הצפונית בין היורה התיכון לקרטיקון התחתון לפני 164 עד 125 מיליון שנה מזמננו.
קבוצה זו הוגדרה ב-2006 בידי החוקרים פרנסיסקו גאסקו (Francisco Gascó) ורויו טורס (Royo-Torres), כחלק מהזאורופודים האאוזאורופודים.
בעבר הם השתייכו לקבוצה נאוזאורופודה, אך מספר הבדלים ביניהם לשאר בני הקבוצה כמו דמויי דיפלודוקיים והמקרונריה הכריעו על סיווגם לקבוצה דומה, הקרובה מעט לצטיוזאוריים ולממנצ'יזאוריים.
מינים אלה היו נמוכים יחסית, עם עצמות כתפיים נמוכות, צוואר קצר יחסית וגולגולת כדורית דומה לגולגולת קמרזאורוס.
ואולם הגדול מביניהם וכנראה הגדול בדינוזאורים של אירופה היה הטוריאזאורוס שהגיע לאורך 30 מטר ולמשקל 40 עד 80 טון.
הם ניזונו בעיקר משרכים וממחטניים שהתקיימו ביורה וגם בתחילת הקרטיקון.
עם זאת כנראה התחרות עם דינוזאורים אחרים ושינויים בתנאי הסביבה גרמו להכחדתם.
ייתכן שהם היו אבות הנאוזאורופודים, אך ייתכן שהם התפתחו באופן עצמאי (בתור אבולוציה מתכנסת) לצורה דומה.
טורי קרייג הוא כדורסלן אמריקאי המשחק בקבוצת בוסטון סלטיקס המחזיקה בשיא תוארי אליפות בליגת ה-NBA, בעמדת הסמול פורוורד.
מוכר כשחקן הגנה מצטיין, בעל כישורים התקפיים בינוניים.
קרייג נולד בעיר קולומביה שבקרוליינה הדרומית, ובין השנים 2010–2014 למד באוניברסיטת קרוליינה הדרומית אפסטייט (USC Upstate).
בכל 4 עונותיו בקבוצת הכדורסל של האוניברסיטה הוביל את קלעיה עם ממוצע של 16.2 נקודות למשחק, אליהן הוסיף 7.2 ריבאונדים ו-1.8 אסיסטים למשחק.
בעונת 2011/2012 זכה בתואר השחקן המצטיין של מחוז A-Sun, לאחר שהוליך את ה"ספארטנס" למאזן ניצחונות חיובי 21–13.
לאחר שלא נבחר על ידי אף קבוצה בדראפט ה-NBA 2014, חתם קרייג בקבוצת קיירנס טייפנס מליגת העל האוסטרלית.
בשתי עונותיו בקבוצה קלע 10.2 נקודות בממוצע למשחק.
בעונות 2015 ו-2016 שיחק עבור "ולינגטון סיינטס" מליגת העל הניו זילנדית, אשר פועלת בחודשי הקיץ.
בעונתו הראשונה זכה בתואר ה-MVP של הליגה, לאחר שרשם ממוצעים של 20.4 נקודות ו-9.1 ריבאונדים למשחק, ובעונה העוקבת הוביל את הסיינטס לזכייתם התשיעית באליפות הליגה, עם 20.9 נקודות ו-9.8 ריבאונדים בממוצע למשחק.
במאי 2016 חזר קרייג לשחק בליגה האוסטרלית, כשחתם על חוזה בקבוצת בריזביין בולטס.
לאורך עונתו היחידה בקבוצה קלע 15.2 נקודות בממוצע למשחק, ובסיומה זכה בתואר "שחקן ההגנה של העונה".
ביולי 2017 שיחק עבור דנוור נאגטס בליגת הקיץ של ה-NBA, ולאחר שהרשים את ראשי הקבוצה זכה ל"חוזה כפול"; במסגרת החוזה שיחק לסירוגין עבור דנוור בליגת ה-NBA ועבור סו פולס סקייפורס בליגת הפיתוח של ה-NBA.
ב-39 משחקיו עם הנאגטס קלע 4.3 נקודות בממוצע למשחק, וב-15 משחקיו עם הסקייפורס הצטיין עם ממוצע של 22.9 נקודות למשחק.
לקראת עונת חתם על חוזה NBA סטנדרטי לשתי עונות בדנוור, עבור כ-4 מיליון דולר.
באותה עונה הפך לשחקן קבוע ברוטציית הקבוצה, ותרם 5.7 נקודות בממוצע למשחק.
ב-1 בפברואר 2019 קלע שיא קריירה ב-NBA של 22 נקודות, בניצחון מול יוסטון רוקטס.
ב-18 במרץ 2021 הועבר בטרייד ממילווקי לפיניקס סאנס, בתמורה לפיצוי כספי.
באוגוסט 2021 חתם על חוזה באינדיאנה פייסרס.
ויקטוריה "טורי" הסק היא שחיינית אמריקאית, האלופה האולימפית (פריז 2024) ואלופת העולם (בודפשט 2022) במשחה ל-100 מטר פרפר.
סגנית אלופה אולימפית (פריז 2024) וזכות מדליית ארד מאליפות עולם (סינגפור 2025) במשחה ל-100 מטר חופשי.
אלופה אולימפית (פריז 2024), סגנית אלופה אולימפית (טוקיו 2020), פעמיים ברציפות אלופת העולם (בודפשט 2022 ופוקואוקה 2023) ושיאנית העולם במשחה שליחות 4x100 מטר מעורב ושותפה לשיא העולם במשחה שליחים משולב 4x100 מטר חופשי.
היא זכתה ב-16 מדליות מאליפויות עולם, 6 זהב, 3 כסף ו-6 ארד.
הסק נולדה וגדלה במחוז ארלינגטון, וירג'יניה, בתם של יינג, ארכיטקטית ילידת מגואנגג'ואו, שבסין (היגרה לארצות הברית בשנת 1991), וג'ים.
היא התאמנה בהדרכתו של טורין אורטמאייר.
באליפות העולם בשחייה לנוער שנערכה בבודפשט, הונגריה באוגוסט 2019 היא זכתה ב-6 מדליות, 5 זהב ו-1 כסף.
מדליית כסף במשחה ל-100 מטר חופשי בתוצאה של 54.54 שניות, אחרי בת ארצה גרטשן וולש (53.74 שניות) ולפני מג האריס מאוסטרליה (54.58 שניות).
בתחרות שנערכה בקרי, קרוליינה הצפונית באפריל 2021 קבעה הסק במשחה ל-100 מטר פרפר את התוצאה הרביעית בטיבה בעולם השנה של 56.69 שניות, אחרי קלייר קורזן שקבעה את התוצאה השנייה סטיבה בעולם של 56.20 שניות.
נוסף לכך, היא קבעה במשחה ל-50 מטר חופשי שיא אישי חדש של 24.44 שניות ובמשחה ל-100 מטר חופשי שיא איש נוסף של 53.46 שניות.
במבחנים האמריקאים לאולימפיאדת טוקיו שנערכו באומהה, נברסקה ביוני אותה שנה היא קבעה במשחה ל-100 מטר פרפר שיא לאומי חדש של 55.66 שניות.
כבר בשלב חצי הגמר היא קבעה שיא לאומי חדש של 55.78 שניות.
במשחקים האולימפיים עצמם היא זכתה במדליית כסף במשחה שליחות 4x100 מטר מעורב, ביחד עם רגן סמית', לידיה ג'קובי ואבי וייצל בתוצאה של 3:51.73 דקות, אחרי אוסטרליה שקבעה שיא אולימפי חדש של 3:51.60 דקות ולפני קנדה שקבע שיא לאומי חדש של 3:52.60 דקות.
כשחיינית שלישית היא שחתה את סגנון הפרפר ב"זינוק שליחות" בתוצאה של 56.16 שניות.
באליפות העולם שנערכה בבודפשט ביוני 2022 זכתה הסק ב-6 מדליות, 3 זהב ו-3 ארד.
נוסף לכך, היא סיימה פעמיים במקום שישי במשחה ל-50 מטר חופשי בתוצאה של 24.64 שניות ובמשחה ל-50 מטר פרפר בתוצאה של 25.45 שניות.
בשלב חצי הגמר היא קבעה שיא לאומי חדש של 25.38 שניות.
באליפות העולם בבריכת 25 מטר שנערכה במלבורן, אוסטרליה בדצמבר אותה שנה היא זכתה ב-7 מדליות, 4 זהב ו-3 כסף.
כשחיינית שלישית היא שחתה את סגנון הפרפר ב"זינוק שליחות" בתוצאה של 24.94 שניות ובמשחה שליחות 4x50 מטר מעורב בתוצאה של 1:42.41 דקות, אחרי אוסטרליה שקבעה שיא עולם חדש של 1:42.35 דקות ולפני שוודיה (1:42.43 דקות), כשחיינית שלישית היא שחתה את זגנון הפרפר ב"זינוק שליחות" בתוצאה של 24.94 שניות.
באליפות ארצות הברית שנערכה באינדיאנפוליס, אינדיאנה בסוף יוני 2023 זכתה במדליית זהב במשחה ל-100 מטר פרפר בתוצאה של 56.18 שניות, לפני גרטשן וולש (56.34 שניות) וקייט דאגלס (56.43 שניות).